### Beslutninger

Ronni Johnsen med bemærkning, at byrådet i sit møde den 10. juni 2025 har vedtaget Magistratens foranstående indstilling af 27. maj 2025, med den præcisering at byrådet tiltræder indstillingens beslutningspunkter 1, 2 og [adresse]

Enhedslisten de Rød-Grønnes byrådsgruppe kunne tiltræde indstillingens beslutningspunkter 1, 2 og 3A.

###

BESLUTNINGSFORSLAG FRA DD OG LA

Baggrund

[adresse] har i dag udpeget repræsentanter til en lang række råd, nævn, kommissioner og bestyrelser. Dette gælder både lovpligtige og ikke-lovpligtige udpegninger. For at sikre bedre anvendelse af skattekronerne, afbureaukratisering og en mere politisk neutral tilgang til arbejdet, foreslår vi at gennemgå alle organer og tage stilling til deres fremtidige relevans og nødvendighed. Inspirationen er hentet fra Vordingborg Kommune, der har reduceret antallet af råd, nævn mv. med succes og opnået både økonomiske besparelser og en mere effektiv beslutningsstruktur.

Forslag til beslutning

1. Gennemgang af alle råd, nævn, kommissioner og bestyrelser:

Aarhus Byråd igangsætter en gennemgang af alle organer, hvortil kommunen udpeger politiske repræsentanter. Gennemgangen skal skelne mellem lovpligtige og ikke-lovpligtige udpegninger.

2. Politiske drøftelser og beslutning:

Byrådet tager på baggrund af gennemgangen politisk stilling til, om kommunen fortsat skal udpege repræsentanter til hvert enkelt organ samt hvorvidt organet skal fortsætte. I den forbindelses lægges der særligt fokus på:

- Økonomiske besparelser.

- Reduktion af bureaukrati.

- Styrkelse af politisk neutralitet i ikke-lovpligtige organer.

3. Tidshorisont og rapportering:

Arbejdet færdiggøres inden udgangen af 2025, så eventuelle ændringer kan træde i kraft fra den kommende valgperiode (2026-2029).

Begrundelse

Ved at reducere antallet af ikke-lovpligtige organer og udpegninger til disse kan kommunen opnå besparelser og bruge skattekronerne mere fornuftigt. Samtidig bidrager det til en mere effektiv forvaltning og undgår, at politiske repræsentanter inddrages i organer, der ikke har direkte betydning for borgerne eller kommunens kerneopgaver.

Dette initiativ fra Danmarksdemokraterne og Liberal Alliance er en del af en bredere ambition fra os om at gøre [adresse] mere effektiv og tilpasset nutidens behov.

Forslagsstiller:

Vagn Iversen (Danmarksdemokraterne)

Erling Kjeldsen (Liberal Alliance).

INDSTILLING FRA BORGMESTERENS AFDELING

### Resume

På byrådsmødet den 26. februar 2025 stillede DD og LA et forslag om reduktion i råd, nævn, kommissioner og bestyrelser (bilag 1). Byrådet besluttede at fremsende sagen til belysning i Borgmesterens Afdeling i form af en indstilling.

Borgmesteren Afdeling foreslår, at byrådet tager fremsendte liste over råd og nævn mv. til efterretning samt beslutter, om et sådant arbejde, som beskrevet i forslaget, skal igangsættes.

En konklusion på en evt. proces om reduktion vurderes kun vanskeligt at kunne tilendebringes med virkning for begyndelsen af den kommende byrådsperiode.

Sagen er sendt tilbage til byrådet efter fristen for besvarelse af forslaget som følge af ekstern kommunikation. Det bemærkes, at der er tale om en mindre forsinkelse, da sagen senest skulle behandles på byrådsmødet den 28. maj, men nu vil blive behandlet den 10. eller 11. juni.

### Beslutningspunkter

Det indstilles:

At 1) vedlagte oversigt over råd, nævn, bestyrelser mv. tages til efterretning, jf. bilag 2.

At 2) der igangsættes et arbejde med at fastsætte kriterier mv. for reduktion af udpegninger for de råd og nævn mv., der ikke er lovpligtige.

At 3A) arbejdet skal færdiggøres med ultimativ virkning fra d. 1. januar 2026 (jf. pkt. 3.2 nedenfor)

Eller

At 3B) arbejdet skal færdiggøres med ultimativ virkning fra d. 1. januar 2030 (jf. pkt. 3.2 nedenfor).

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 26-02-2025

Karoline Bertelsen: 14

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 26. februar 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 27-05-2025

Karoline Bertelsen: 2

Fremsendes til [adresse] med bemærkning, at Magistraten i mødet den 27. maj 2025 anbefaler, at byrådet tiltræder Borgmesterens Afdelings indstilling af 13. maj 2025.

Borgmester Nicklas Dahl var forhindret i at deltage i sagens behandling.